《送友人之京得山字》
明代·张善昭

云暖沙晴花正殷，丹心恋主出乡关。今朝别袂此杯酒，明日吟怀何处山。

孤客秦淮三岛梦，少年魏阙九霄班。长安问看柳园事，依旧东风任往还。

作者简介：（1453—1515）广东顺德人，字彦充。天顺间举人。授兵部司务，以才干为尚书余子俊所器重。超拜四川按察司佥事，职掌屯田。被劾谪凤阳府通判，转临江府通判。上书请宥练子宁、魏安生等，乞复其家。寻致仕。